CELEX: C2006/074/06
Language: el
Date: 2006-03-25 00:00:00
Title: Υπόθεση C-464/05: Αίτηση για την έκδοση προδικαστικής αποφάσεως που υπέβαλε το Burgerlijke Rechtbank van Eerste Aanleg te Hasselt με απόφαση της  21ης Δεκεμβρίου 2005  στην υπόθεση Geurts M.C.J.A. και Vogten D.H.M. κατά Belgische Staat, Federale Overheidsdienst Financiën

25.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 74/3
            
         Αίτηση για την έκδοση προδικαστικής αποφάσεως που υπέβαλε το Burgerlijke Rechtbank van Eerste Aanleg te Hasselt με απόφαση της 21ης Δεκεμβρίου 2005 στην υπόθεση Geurts M.C.J.A. και Vogten D.H.M. κατά Belgische Staat, Federale Overheidsdienst Financiën
   (Υπόθεση C-464/05)
   (2006/C 74/06)
   Γλώσσα διαδικασίας: η ολλανδική
   Με απόφαση της 21ης Δεκεμβρίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 27 Δεκεμβρίου 2005, το Burgerlijke Rechtbank van Eerste Aanleg te Hasselt στο πλαίσιο διαφοράς μεταξύ, των Geurts M.C.J.A. και Vogten D.H.M. και του Belgische Staat, Federale Overheidsdienst Financiën, που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί του εξής ερωτήματος:
   
                
            
            
               Πρέπει το κοινοτικό δίκαιο και ειδικότερα τα άρθρα 43 ΕΚ και 56 ΕΚ να ερμηνευθούν υπό την έννοια ότι είναι ασύμβατος με τα άρθρα αυτά ένας περιορισμός που απορρέει από μια διάταξη της σχετικής με τον φόρο κληρονομίας νομοθεσίας μιας Περιφέρειας κράτους μέλους, και εν προκειμένω από το άρθρο 60bis του βελγικού Κώδικα φόρου κληρονομίας όπως έχει εφαρμογή επί των κληρονομιών που επάγονται εντός της Φλαμανδικής Περιφέρειας, διάταξη η οποία απαλλάσσει τον καθολικό διάδοχο του κληρονομουμένου, δηλαδή τον κληρονόμο, από τον φόρο κληρονομίας για τις μετοχές/τα εταιρικά μερίδια σε οικογενειακή εταιρία ή για τις απαιτήσεις κατά μιας τέτοιας εταιρίας αν η εταιρία απασχολούσε τουλάχιστον 5 μισθωτούς κατά τα τρία έτη πριν από τον θάνατο του κληρονομουμένου, αλλά η οποία διάταξη περιορίζει την απαλλαγή αυτή μόνο στην περίπτωση που τουλάχιστον πέντε μισθωτοί απασχολήθηκαν σε συγκεκριμένη Περιφέρεια του πιο πάνω κράτους μέλους (και ειδικότερα στη Φλαμανδική Περιφέρεια);